recursal/SuperWikiNEXT-32B huggingface dataset:
**ترجمان القرآن** پاکستان سے شائع ہونے والا ایک دینی و علمی رسالہ ہے، جو ستمبر 1932ء میں مولوی ابو محمد صالح نے شروع کیا تھا اور چھ شمارے شائع کیے، ساتویں شمارے سے اسے جماعت اسلامی کے بانی سید ابو الاعلی مودودی نے جاری رکھا۔ مولانا مودودی کی زیرادارت ترجمان کا پہلا شمارہ محرم الحرام 1352ھ بمطابق مئی 1933ء میں شائع ہوا۔

خصوصیات
-------

مولانا مودودی نے اس شمارے کے پہلے اداریے میں ان خیالات کا اظہار کیا "پیش نظر کام قرآن مجید کو اس کی اصلی صورت میں پیش کرنا اور اس کے حقائق و معارف کو اس سیدھے سادے طریقے سے سمجھانا ہے جس طرح قرن اول کے سچے مسلمان سمجھتے اور سمجھاتے تھے"۔

ترجمان القرآن نے علمی و عقلی بنیادوں پر اسلام کے تصور کو اجاگر کیا، عصر جدید کے تقاضوں کے مطابق مسائل زندگی کا حل پیش کیا اور اسلام کو ایک نظام زندگی کے طور پر واضح کیا۔ سید مودودی کے بعد عبدالحمید صدیقی اور نعیم صدیقی نے اسے آگے بڑھانے میں اہم کردار ادا کیا۔ 90ء کے عشرے میں خرم مراد نے اس کی ادارت کی۔ 1997ء سے پروفیسر خورشید احمد اس کے مدیر ہیں۔

تاریخ
-----

یہ رسالہ مئی 1933ء میں اپنی اشاعت کے آغاز سے جون 1947ء تک مسلسل چھپتا رہا لیکن جون 47ء سے مئی 1948ء تک اشاعت میں تعطل پیدا ہو گیا جس کی وجہ تقسیم برصغیر تھی۔ قیام پاکستان کے بعد اکتوبر 1948ء تا جولائی 1949ء تک ایک مرتبہ پھر اشاعت میں رکاوٹ پیدا ہوئی جس کی وجہ سید مودودی کی گرفتاری اور حکومت پنجاب کی جانب سے ڈیکلیریئشن میں رکاوٹ تھی۔

مارچ تا مئی 1954ء میں ڈیکلیریئشن کی منسوخی کے باعث بھی ترجمان شائع نہ ہو سکا۔ اس کے بعد مئی تا جون 1964ء میں ایران پر مولانا خلیل احمد حامدی کے مضمون کی اشاعت کی بنا پر ترجمان پر پابندی عائد کردی گئی تاہم اس کے بعد سے یہ مسلسل آج تک شائع ہو رہا ہے۔

موضوعات
-------

ترجمان میں ان موضوعات پر تحاریر ہوتی ہیں:

* پیغام قرآنی، ارشادات سیرت نبوی
* دل، روح اور اخلاق کے تزکیے کا سامان
* ایمان، عبادت، اخلاق، آداب
* معیشت، سیاست، معاشرت
* دور حاضر میں اسلامی زندگی کی تشکیل
* فقہ و اجتہاد کے مباحث
* مسلم دنیا، سیاست عالم، پاکستان
* امت کا مشن اور دعوت
* عالمی اسلامی تحریک
* رسائل و مسائل
* کتابوں پر تبصرے و دیگر

متعلقہ مضامین
-------------

* سید ابو الاعلی مودودی
* جماعت اسلامی
* خورشید احمد
* خرم مراد
* عبدالحمید صدیقی
* نعیم صدیقی

بیرونی روابط
------------

* باضابطہ ویب گاہ
**بینا مسرور** ، ایک پاکستانی اداکارہ، مصنف اور ہدایت کار ہیں۔  وہ ڈراموں *دل بنجارہ* ، *آنگن* ، *بیٹیاں* ، *آگر* اور *جان جہاں* میں اپنے کرداروں کے لیے جانی جاتی ہیں۔

ابتدائی زندگی
-------------

بینا 1958 میں حیدرآباد ، سندھ میں پاکستان میں پیدا ہوئیں۔  انہوں نے ابتدائی تعلیم حیدرآباد اسکول سے مکمل کی اور بعد میں سندھ یونیورسٹی سے گریجویشن کیا۔ بینا کے والد صلاح الدین احمد بلوچ ڈپٹی سپرڈنٹ تھے اور ان کی والدہ گھریلو خاتون تھیں۔  بینا کی بہن سحر امداد سندھی شاعرہ اور مصنفہ ہیں۔  بینا کو اداکاری میں دلچسپی تھی اور وہ اسکول کے بعد کالج میں اسٹیج ڈراموں اور تھیٹر ڈراموں میں اداکاری کرتی تھیں۔  اپنے کالج کے دنوں میں وہ پی ٹی وی سینٹر کا دورہ کرتی تھیں اور پروڈیوسر ذوالفقار نقوی نے ان کو دیکھا۔ اس نے اس سے رابطہ کیا اور اسے اپنے ڈرامے میں کام کرنے کو کہا جو وہ پروڈیوس کر رہا تھا تو اس نے پیشکش قبول کر لی لیکن اس نے اسے بتایا کہ اسے اپنے والدین سے اجازت لینا ہوگی جب اس نے اپنے والدین سے اجازت لے لی اور انہوں نے اسے ڈراموں میں کام کرنے کی اجازت دی اور اس نے ذوالفقار نقوی کو فون کیا اور بتایا کہ وہ ان کے ڈرامے میں کام کریں گی۔

کیریئر
------

انہیں پروڈیوسر ذوالفقار نقوی نے اپنے ڈرامے *منزل* میں پروین اکبر کے ساتھ مرکزی کردار میں کاسٹ کیا تھا یہ ڈرامہ سندھی زبان میں تھا جسے شمشیر الحیدری نے لکھا تھا اور یہ کامیاب رہا پھر بعد میں انہیں کئی ہدایت کاروں کی جانب سے مزید آفرز ملیں۔  اس کے بعد انہوں نے بہت سے سندھی ڈراموں *اطاعت*, *سفر اور ساتھی*, *ماتھر*, *کیڈو کرونا بھر*, *پیر*, *نکیلی*, *بڑی ہان بھنبھور میں* اور *کھلی گوہر* میں کام کیا۔   بعد میں انہوں نے سندھی *نیلی* اور *ٹوپو* میں دو ڈرامے لکھے جن کی ہدایت کاری بیدل مسرور اور محمد بخش سمیجی نے کی۔ بینا نے کچھ ڈراموں *ہر جیت*, *زندگی ایک کان*, *مورت*, *سنیہا جی سک* اور *دل کا ماملا* بھی ہدایت کی ۔  بینا نے اشتہارات میں بھی کام کیا بعد ازاں وہ اپنے قلمی نام بینا سے سندھی زبان کے رسائل اور اخبارات کے لیے بھی شاعری لکھنے لگیں۔  بعد میں وہ ڈراموں *وصل یار* ، *دل بنجارہ* ، *ترپ* ، *بیٹیاں* ، *آگر* اور *جان جہاں* میں نظر آئیں۔

ذاتی زندگی
----------

بینا نے گلوکار بیدل مسرور سے شادی کی اور ان کے سات بچے ہیں۔ بینا کے بیٹے پارس مسرور ایک اداکار اور اسکرین رائٹر ہیں۔

حوالہ جات
---------

1. 1 2 3 4 5 6  "بينا مسرور"۔ Sindhi News۔ September 20, 2023
2. ↑  "Betiyaan: Fahad Sheikh's picture with Fatima Effendi goes viral"۔ ARY News۔ May 7, 2023
3. 1 2 3 4  "Dharti Ja Sitara | Baakh Pirzada | Bedil Masroor | Beena Masroor"۔ Dharti TV۔ November 8, 2023
4. ↑  "اداکارہ اور مصنفہ بینا مسرور کا انٹرویو"۔ Pakistan Television Corporation۔ 2000
5. ↑  "اداکارہ اور مصنفہ بینا مسرور کا انٹرویو"۔ Pakistan Television Corporation۔ 2000
6. ↑  "Fatima Effendi drops unseen pictures from 'Betiyaan' sets"۔ ARY News۔ February 8, 2023
7. ↑  "'Betiyaan' girls bond off-screen: Pictures inside"۔ ARY News۔ July 12, 2023

بیرونی روابط
------------

* انٹرنیٹ مووی ڈیٹابیس (IMDb) پر بینا مسرور
شاعر ،ادیب ،نقاد ،دانشور ،ماہر تعلیم،کمپیئر، صحافی

آپ نے عملی زندگی کا آغاز سنٹرل ایکسائز اینڈ لینڈ کسٹم کی ملازمت سے کیا تھا ان کے والد صاحب بھی کسٹم میں تھے آپ سروسام سے ٹرانسفر ہو کے چمن ( بلوچستان ) آئے تھے ۔
آپ نے چمن میں رہتے ہوئے پہلے ایف اے اور بعد میں بی اے پاس کیا پھر آپ کا تبادلہ کوئٹہ ہو گیا اور وحدت کالونی میں رہائش پزیر ہوئے کوئٹہ رہتے ہوئے آپ نے ایم اے کیا اور خلیل صاحب کے کہنے پر آپ نے کسٹم کی نوکری چھوڑ کر سینئر انگلش ٹیچر بھرتی ہو گئے ۔
پھر پبلک سروس کمیشن کے امتحان میں بیٹھے اور اسسٹنٹ پروفیسر تعینات ہوئے فرسٹ تقرری گورنمنٹ انٹر کالج نوشکی میں ہوئی جہاں چھ سال تک پڑھایا پھر کوئٹہ ڈگری کالج سریاب میں تبادلہ ہوا یہاں سے آپ ایڈھاک پوسٹنگ پر فیڈرل گورنمنٹ کالج اسلام آباد چلے گئے آپ جب ملتان میں نہم کلاس میں تھے کہ پہلا فکاہیہ ناول ( پٹاخے) لکھا جو بہت کامیاب ہوا اس کے بعد دوسری فکاہیہ کتاب ( غالب کی واپسی ) لکھا جو کاتب سے کتابت ہونے کے بعد گم ہو گیا وہ فوٹو اسٹیٹ کا دور نہیں تھا لہذا ساری محنت ضائع گئی۔
اس کے بعد بچوں کے لیے ناول ( راجو کی سرگزشت ) لکھا
جو مکتبہ القریش نے شائع کی۔تیسرا چوتھا ناول چمن شہر میں لکھا ( آدم پور کا راجا ) یہ بھی مکتبہ القریش لاہور نے شائع کیا،

تصانیف
------

* (1)پہلا شعری مجموعہ ( دستک بند کواڑوں پر) زمرد پبلیکشنرز کوئٹہ نے شائع کیا ۔
* (2) دوسرا شعری مجموعہ ( آمد ) نوشکی میں لکھا اور لاہور سے شائع ہوا ۔
* (3)\* پزیرائی۔شعری مجموعہ ۔

(4)\*نثری کتاب۔بھارت میں چند روز۔مکتبہ عالیہ لاہور نے شائع کی ۔

* (5)\* جا بیل اسے مار۔فکاہیہ کتاب ۔
* (6)\*پورے چاند کی رات ۔
* (7)\* اس طرح تو ہوتا ہے ۔
* (8)\* مجھے کوئی شام ادھار دو ۔
* (9)\* تمھیں کتنا چاہتے ہیں ۔
* (10)\* مجھے تم سے محبت ہے ۔
* (11)\* وہ سنہری دھوپ کہاں ہے ۔
* (12)\* سرخ گلابوں کا موسم ۔
* (13)\* یہ عالم شوق کا ۔

ان کے علاوہ انھوں نے پانچ اردو شاعری کے انتخاب بھی شائع کیے ہیں اور ایک ماہنامہ ادبی رسالہ ( پزیرائی ) بھی لاہور سے شائع کرتے رہے ہیں ۔

حوالہ جات
---------

تحریر ڈاکٹرعبدالرشید آزاد چیرمین ادبی دیوان بلوچستان (ادب ) پاکستان ۔
قافیہ کی واضع ترتعریف یہ ہے کہ قافیہ وہ مجموعہ ء حروف و حرکات ہے جو اواخرابیات میں دو یا زیادہ لفظوں کی صورت میں بطور وجوب یا استحسان مقرر لایا جاتا ہے۔
قافیے کے بعد جو حرف، کلمہ یا کلمات مستقل طور پر باربار آئیں انھیں ردیف کہتے ہیں۔

قافیے، قفو بہ معنے پیروی کرنے کے نکلا ہے، جس کے لغوی معنی "پیچھے آنے والے" کے ہیں۔ بقول اخفش قافیہ "شعر کا آخری کلمہ "ہے۔ لیکن یہ تعریف جامع نہیں۔ سکاکی کے نزدیک ساکن مقدم سے پہلا حرف مع حرکت قافیہ کہلاتا ہے۔ خلیل کی تعریف یوں ہے۔ "شعر میں سب سے آخری ساکن سے پہلے جو ساکن آئے اس کے ماقبل متحرک سے آخر تک سب قافیہ ہے"۔ جہاں تک عربی زبان کا تعلق ہے یہ تعریف صحیح ہے لیکن ہماری زبان کے معاملے میں یہ درست نہیں بیٹھتی۔ اردو میں قافیہ ان حروف اور حرکات کا مجموعہ ہے۔ جوالفاظ کے ساتھ غیر مستقیل طور پرشعر یا مصرعے کے آخر میں باربار آئے۔ یہ مجموعہ کبھی کبھی مہمل معلوم ہوتا ہے لیکن اس کا کچھ مضائقہ نہیں بالعموم اس پورے لفظ کوجس میں یہ مجموعہ آتا ہے قافیہ کہہ دیتے ہیں۔ چونکہ قافیہ ابیات کے آخر میں واقع ہوتا ہے یا ایک قافیہ دوسرے قافیہ کے پیچھے آتا ہے لہذا اس نام سے موسوم ہوا۔

رسو
---

مثال:  

؎ ظلمت کدے میں میرے شبِ غم کا **جوش** ہے  
اک شمع ہے دلیلِ سحر سو **خموش** ہے

خدا؛جدا؛فدا؛ ہوا؛ شفا؛

**اطاعت:** قناعت، شجاعت، عبادت، سلامت، ذہانت، ثابت، محبت، مروت، طاقت، سعادت۔

**آباد**: برباد، سجاد، ف رہاد، فریاد، آزاد، شہزاد، شمشاد، داد، شاد، صاد، کھاد، عاد، یاد

**عابد**: زاہد، راشد، ساجد، شاہد، شاید، خالد، مساجد، شواہد، وارد، مسجد۔

**انوار**: اتوار، تہوار، بیمار، سردار، بے کار، اوزار، سوار، شمار، خمار، ہزار۔

**معصوم**: معلوم، علوم، مغموم، مفہوم، مرحوم، محروم، منظوم، مقسوم، کلثوم، قوم۔  

**کریم**: رحیم، علیم، سلیم، نعیم، ٹیم، جیم، گیم، لحیم، شحیم، شمیم۔  

**ولی**: علی، گلی، کلی، جلی، ابھی، کبھی، تبھی، جبھی، سبھی، سعی، جمی۔  

**اقوال**: چکوال، اموال، شوال، احوال، سوال، قوال، نوال، جوال، زوال، وال  

**بندگی**: آزردگی، افسردگی، متقی، جنوری، فروری، ہمسری، عاجزی، آخری، ظاہری، باطنی
ویژن
----

اسلام کے متعلق انسائیکلوپیڈیا۔

خاص مقصد
--------

اسلام سوال و جواب ویب سائٹ ایک دعوتی، علمی اور تعلیمی ویب گاہ ہے، اسلام سے متعلق – ممکنہ حد تک – آسان وسائل کے ذریعے، مشورے اور مدلل جوابات فراہم کرنا اس کا ہدف ہے، چاہے سائل مسلم ہو یا غیر مسلم، ان جوابات کی نگرانی اسلامی لیکچرار اور قلمکار الشیخ محمد صالح المنجد کرتے ہیں۔

ویب گاہ کے اہداف
----------------

* اسلام کی ترویج اور اسلام کی دعوت۔
* شرعی علوم کی نشر و اشاعت اور مسلمانوں میں جہالت کا خاتمہ۔
* مدلل شرعی جوابات اور مشوروں کے ذریعے لوگوں کے مسائل کا حل۔
* اسلام کے متعلق شبہات پھیلانے والوں کا رد۔
* زندگی کے مختلف گوشوں سے متعلق علمی، تربیتی اور سماجی مشوروں کے ذریعے لوگوں کی رہنمائی۔

ویب گاہ کا منہج
---------------

یہ ویب گاہ اہل سنت و الجماعت کے عقائد اور سلف صالحین کی راہ پر چلنے کی داعی ہے، ویب گاہ کی اولین ترجیح ہے کہ جوابات قرآن مجید، صحیح احادیث نبویہ، چاروں فقہی مذاہب کے ائمہ امام ابو حنیفہ، امام مالک، امام شافعی اور امام احمد بن حنبل سمیت دیگر متقدمین اور متاخرین اہل علم کی گفتگو، مختلف فقہی اکادمیوں کی قرار دادوں کے ساتھ ساتھ مختلف شرعی گوشوں کے ماہرین کی آرا پر مشتمل ہوں۔

ویب گاہ فضولیات، گالم گلوچ اور مناظرانہ امور جیسی بے فائدہ باتوں میں دخل اندازی سے اجتناب کرتی ہے۔

حوالہ جات
---------

1. ↑  [https//islamqa.info/ur/about-us اسلام سوال و جواب]
|  |
| --- |
| بسلسلہ مضامین |
| قدیم مصری مذہب |
| عین حورس |
| 
مرکزی عقائد |
| دووات* ماعت
* علم الاساطیر
* علم الاعداد فلسفہ
* روح
 |
| 
چلن و رواج |
| تجہیز و تکفین* کلیہ پیشکش
* معبد
 |
| معبود |
| آمون* آمونت
* آنوبیس
* آنوکت
* آپوفیس
* آپیس
* آتون
* آتوم
* باستت
* بات
* بیسو
* حورس کے چار بیٹے
* گب
* ہاپی
* حتحور
* ہیکا
* حکت
* حورس
* ایزیس
* خپری
* خنوم
* خونسو
* کک
* ماحس
* ماعت
* مافدت
* منهیت
* مرت‌سکر
* مسخنت
* مونت
* من
* منیوس
* موط
* نیث
* نخبيت
* نفتیس
* نو
* نوت
* اوزیریس
* پکهت
* پتاح
* کیبوئی
* رع
* ریشف
* ساتی
* سخمت
* سیکر
* سیرکت
* سوبک
* سوپدو
* ست
* سشات
* شو
* تاتینن
* تاورت
* تفنوت
* تحوت
* وادجیت
* وادجور
* ویپواوت
* وسرت
 |
| 
متون |
| *کتاب آخرت** *کتاب تنفس*
* *کتاب مغارہ*
* *کتاب اموات*
* *کتاب ارض*
* *کتاب ابواب*
* *کتاب زیریں دوزخ*
 |
| 
متعلقہ موضوعات |
| عاتنیہ* بددعا فرعون
 |
| 

---

**باب قدیم مصر**

---

 |
| * د
* ب
* ت
 |

**قدیم مصری خدا** (انگریزی: Ancient Egyptian deities) سے مراد وہ دیوتا اور دیویاں ہیں جن کی قدیم مصر میں عبادت کی جاتی تھی۔ان خداؤں سے متعلق رسومات اور عقائد قدیم مصری مذہب کی بنیاد ہیں۔ یہ رسومات قبل از تاریخ میں وجود میں آئے۔ یہ خدا قدرتی طاقتوں اور مظاہر کی نمائندگی کرتے تھے اور مصری چڑھاؤں اور عبادات سے انھیں خوش کرتے تھے تاکہ یہ قوتیں اپنا کام کرتے ہوئے ماعت کے مطابق یا خدائی طریقے سے ان پر اپنی نوازشات جاری رکھیں۔ 3100 قبل مسیح میں مصری سلطنت کے قیام کے بعد حکام یہ کام فرعون کے حکم سے کرنے لگے۔ فرعون خود کو خدا کا نمائندہ کہتے اور اُن تمام مندروں کا انتظام سنبھالتے جہاں عبادت کی رسومات منعقد ہوتیں۔
خدا کے پیچیدہ خواص اور دیوتاؤں کے پیچیدہ تعلقات، خاندانی تعلقات، عہدے اور کئی خداؤں کا ایک میں ضم ہونادیومالائی کہانیوں سے ظاہر ہوتے ہیں۔ دیوتاؤں کی ظاہری ہیت جیسے جانوروں، انسانوں، اشیاء اور مختلف چیزوں کے مجموعے کی شکل اُن کے خواص کی بنا کر میں فن سے علامتی طور پر ظاہر کی گئی ہیں۔

حوالہ جات
---------
امام بخاریؒ کے تلامذہ میں سے تھے۔ فن لغت، ادب، نحو، فقہ کے امام مانے جاتے ہیں۔ خطیب لکھتے ہیں :

|  |  |  |
| --- | --- | --- |
| "| کان اماما فی العلم راسافی الزھد، عارفا بالفقہ، بصیرا بالا حکام، حافظا للجدیت، ممیزا للعلۃ، قیما بالادب، جماعۃ للغۃ، صنف غریب الحدیث و کتبا کثیرۃ | "|

علامہ ثعلب ایک بہت بڑی لغوی اور نحوی مانے جاتے ہیں۔ وہ کہتے ہیں کہ میں نے امام حربی کو لغت اور نحو کی درس گاہ سے پچاس برس ہو گئے کبھی ناغہ کرتے ہوئے نہیں دیکھا۔ مزاج میں اس قدر استغنا تھا کہ سلاطین کے وظائف اور تحائف کو نظر اٹھا کر بھی نہ دیکھتے اور یہ استغنا ایک ایسی چیز ہے جو انسان کو کبھی اس کے کمال کی تحقیق اور اشاعت اور حق گوئی سے باز نہیں رکھ سکتی۔ ایسا شخص بے رعب اور آزاد ہوتا ہے معتضد باللہ نے جو خلفائے عباسیہ سے ہے، ایک بار دس ہزار درہم نذرانہ بھیجے۔ حربی نے واپس کر دیا، پھر دوبارہ بھیجے لیکن پھر بھی نامنظور کیا۔ 

امام بخاریؒ کی تحقیقات علمیہ سے اسے جامعیت پر بھی مستغنیٰ نہ تھے۔ نہ معاصرت کی عار استفادہ سے مانع آتی۔
  

حافظ ذہبی کہتے ہیں کہ : ابراہیم حربی کی چند نادر تالیفات مجھے ہاتھ لگی تھیں۔

وفات
----

```
ماہ ذی الحجہ 285ھ میں وفات پائی۔ 
```

حوالہ جات
---------

1. ↑  تذکرۃ الحفاظ و مقدمۃ الفتح
**روم** (کمرہ) ایک برطانوی-امریکی-کینیڈی-آئرش ڈراما فلم ہے۔ یہ فلم ایما ڈوناہیو کے اسی نام کے ایک ناول پر مشتمل ہے۔ اس میں برائی لارسن، جیکب ٹریمبلے، جون ایلن اور سین برجرز کے اہم کردار ہیں۔ فلم کی کہانی ایک عورت کے سات سال تک کمرے میں قیدی بنا کے رکھنے اور اسی کمرے میں ایک بچے کو جنم دینے کے بعد ماں کی جانب سے بچے کو باہر کی دنیا کی جھلک دکھانے کے لیے یہاں سے نکلنے کے لیے کی گئی جدوجہد کو بیان کرتی ہے۔

کہانی
-----

اس میں ایک ماں اور اس کا بیٹا (جو پانچ سال کا ہوتا ہے ) ایک کمرے میں قید ہوتے ہیں - بیٹے نے باہر کی دنیا کبھی نہیں دیکھی ہوتی - اس کی ماں نے اسے بتایا ہوتا ہے کہ دنیا صرف یہی ہے یہی ایک بند کمرہ اور اس کا سازو سامان - اس سے باہر خلا ہے - اور یہ کہ جو کچھ آپ باہر دیکھتے ہو وہ ایک متھ یا اسطور ہے، صرف ہم دونوں ہی حقیقی ہیں - لڑکا اس پر ایمان لائے ہوئے ہوتا ہے جو اس کی ماں بتاتی ہے - مگر اس کا شک نہیں جاتا - لڑکا اس کمرے کی زندگی ، اس کے سازو سامان اور اس کمرے جتنی دنیا کی وسعت پر حیران رہتا ہے -
ایک بار اس کی ماں اس کو بتانے کی کوشش کرتی ہے کہ اس کمرے سے باہر بھی ایک دنیا ہے ، بہت ہی وسیع جس کے مقابلے میں یہ کمرہ کچھ بھی نہیں - اس دنیا میں فلاں فلاں چیزیں ہیں اور سب حقیقی ہیں - باہر کی دنیا انتہائی خوبصورت اور کمال ہے - مگر لڑکا اپنی ماں کو احمق اور جھوٹا سمجھتا ہے اور شدید احتجاج کرتا ہے کہ وہ اول فول بکنا بند کر دے -
اور پھر ایک وقت آتا ہے وہ کمرے کی قید سے آزاد ہو جاتے ہیں - یوں وہ باہر کی دنیا دیکھ کر حیران رہ جاتا ہے - اسے سب عجیب عجیب لگتا ہے اور وہ ہر بندہ بشر سے ڈرتا ہوتا ہے - شروع شروع میں اسے اپنا وہ پرانا کمرہ یاد آتا ہے اور وہ اس میں جانا چاہتا ہوتا ہے - اسے ایک کمرے کے اندر اپنی ماں سے میسر ہر وقت کی قربت یاد آتی ہے -
ایک موقع پر وہ خود سے کہتا ہے کہ جب میں اس چھوٹے سے کمرے میں تھا میرا تصور دنیا کتنا چھوٹا تھا اور اب کتنا بڑا ہو چکا ہے ، اب میں ہر چیز سمجھ سکتا ہوں -
فلم کے اختتام میں لڑکا اپنی ماں سے ضد کرتا ہے کہ میں اس کمرہ کو دیکھنا چاہتا ہوں جہاں ہم قید رہے - ماں لے جاتی ہے - وہ کمرہ دیکھ کر حیران رہ جاتا ہے - ماں سے کہتا ہے کہ یہ کمرہ اتنا چھوٹا تو نہ تھا - ماں کہتی ہے کہ شاید سامان پولیس بطور ثبوت کے اپنے ساتھ لے گئی ہے اس لیے تمھیں ایسا لگتا ہے - وہ کمرہ کی ایک چیز چیز کو غور سے دیکھنے کے بعد ماں کو کہتا ہے ؛ نہیں ، بلکہ اب دروازہ کھل گیا ہے -

حوالہ جات
---------
**وزیر اعظم چین** (چینی زبان:中华人民共和国国务院总理) چین کا وزیر اعظم اور عوامی جمہوریہ چین کی ریاستی کونسل کا سربراہ ہے اور وہی سربراہ حکومت بھی ہے اور سول سروس میں اس کا درجہ ایک ہے یعنی سب سے اعلیٰ درجہ۔ اسے روایتی چینی حروف میں 中央人民政府政務院總理 کہا جاتا ہے۔
وزیر اعظم چین کو صدر عوامی جمہوریہ چین نامزد کرتا ہے اور قومی عوامی کانگریس صدر کی نامزدگی کو منظور کرتی ہے۔ صدر اور وزیر اعظم دونوں پانچ برس کی مدت کے لیے منتخب ہوتے ہیں۔ چین کا وزیر اعظم ہمیشہ طاقتور پولٹ بیورو اسٹینڈنگ کمیٹی آف دی کمیونسٹ پارٹی آف چائنا کا رکن ہوتا ہے۔ موجودہ وزیر اعظم چین لی کی چیانگ ہے جس نے 15 مارچ 2013ء کو اپنا دفتر سنبھالا۔

اختیارات اور فرائض
------------------

حکومت عوامی جمہوریہ چین میں وزیر اعظم چین کا عہدہ سب سے بڑا ہے۔ وزیر اعظم چین ہی ملک کو منظم کرنے اور چینی سول افسرشاہی کے انتظامی امور کا ذمہ دار اعلیٰ ہے۔مثلا وزیر اعظم قومی اقتصادیات، سماجی ترقی اور ریاست بجٹ کا سیدھا ذمہ دار ہے۔ اس کی ذمہ داری میں متعدد وزارتوں ، ان کے شعبہ ہائے جات، کمیشن اور قانونی ایجنسیاں کی نگرانی کرتا ہے اور قومی عوامی کانگریس، نائب وزیر اعظم چین اور چینی ریاستی کونسلر کی کے امیدواروں کا اعلان کرتا ہے۔چینی وزیر اعظم کے سارے اختیارات اور فرائض و ذمہ داریاں آئین چین میں مذکور ہیں۔
وزیر اعظم چین کو پیپلز لبریشن آرمی پر کوئی کمانڈ حاصل نہیں ہے مگر وہ نیشنل ڈیفینس موبی لائزیشن کمیشن کا سربراہ ہے اور نیشنل سکیورٹی کمیشن کا نائب سربراہ ہے۔یہ دونوں چینی فوج کے دو شعبے ہیں۔1980ء سے بعد سے چینی وزیر اعظم اور چینی کمیونسٹ پارٹی کے سربراہ کے درمیان میں اختیارات اور ذمہ داریوں کو بانٹ دیا گیا ہے، وزیر اعظم حکومتی پالیسی کے نفاذ کی تکنیکی امور کا ذمہدار ہے جبکہ پارٹی کا سربراہ حکومتی پالیسی کے نفاذ کے لیے ضروری سیاسی طاقت مہیا کرتا ہے۔
1989ء میں اس وقت کے وزیر اعظم لی پینگ نے مرکزی فوجی کمیشن کے صدر نشین دنگ شاوپنگ کے تعاون سے وزیر اعظم کے دفتر سے بیجنگ کے خلاف جنگ کا اعلان کرنے میں کامیاب رہے تھے اور فوج کو 1989ء کے تیانان میم اسکوائر احتجاج کو کچنلے کا حکم دیا تھا۔
چینی وزیر اعظم کو چار نائب وزرا اعظم کا تعاون حاصل رہتا ہے۔ ایسا دنگ شاوپنگ کی 1983ء میں کی گئی اصلاحات کے بعد ممکن ہو سکا ہے۔وزیر اعظم کی غیر موجودگی میں اول درجہ کا نائب وزیر اعظم اس کی جگہ لیتا ہے۔

چینی وزرائے اعظم کی فہرست
-------------------------

* اول — چو این لائی(مدت: 1949–1976)**اول — چو این لائی**  
(مدت: 1949–1976)
* دوم — ہوا گوفینگ(مدت: 1976–1980)**دوم — ہوا گوفینگ**  
(مدت: 1976–1980)
* سوم — زاؤ ژیانگ(مدت: 1980–1988)**سوم — زاؤ ژیانگ**  
(مدت: 1980–1988)
* چہارم — لی پینگ(مدت: 1988–1998)**چہارم — لی پینگ**  
(مدت: 1988–1998)
* ششم — وین جیاباؤ(مدت: 2003–2013)**ششم — وین جیاباؤ**  
(مدت: 2003–2013)
* ہفتم — لی کی چیانگ(مدت: 2013–موجودہ)**ہفتم — لی کی چیانگ**  
(مدت: 2013–موجودہ)

نگار خانہ
---------

* 
* 
* 
* 
* 
*

حوالہ جات
---------

1. ↑  , Section 3, Article 88 and Article 89.
2. ↑  , Section 3, Article 88 and Article 89.

1. ↑  as the only Premier of the Government Administration Council (1949–1954)  
and the first Premier (1954–1976) of the State Council
**ڈاکٹر علی یاسر** (پیدائش:13 دسمبر 1976ء ۔ وفات: 17 فروری 2020ء) اردو زبان کے پاکستانی شاعر، نقاد، محقق اور مترجم تھے۔

حالات زندگی
-----------

علی یاسر 13 دسمبر 1976ء کو گوجرانوالہ، پاکستان میں پیدا ہوئے۔ ان کے والد کا نام حبیب حیدر تھا۔ انھوں عمر کے ابتدائی سولہ سال گوجرانوالہ میں ہی گذرے اور وہ 1994 میں اسلام آباد آ گئے۔ علی یاسر نے پنجاب یونیورسٹی لاہور سے ایم اے (اردو) کی ڈگری حاصل کی اور پھر علامہ اقبال اوپن یونیورسٹی اسلام آباد سے اردو ادب میں ایم فل اور پھر ڈاکٹر ارشد محمود ناشاد کی نگرانی میں پی ایچ ڈی کی ڈگری حاصل کی۔ علی یاسر نے 1990 میں شاعری کا آغاز کیا اور ابتدا میں اپنے دادا امیر علی ساتھی سے اصلاح لی۔ ان کی تعلیمی سرگرمیاں بھی اردو کے حوالوں سے جاری رہیں اور یوں ان کا ادبی ذوق اور مہارت بڑھتی رہی۔ انھوں نے ادبی حلقوں میں اپنی مضبوط پہچان اور جدا رنگ قائم کیا۔ علی یاسر نے ادب کی سرپرستی کے لیے قائم حکومتی ادارے اکادمی ادبیات میں ملازمت اختیار کی اور یوں نہ صرف ملک بھر کے ادبی حلقوں سے وابستہ ہو گئے بلکہ شعر و ادب کی خدمت کا بیڑا بھی اٹھایا۔ وہ اکادمی ادبیات میں اسسٹنٹ ڈائریکٹر کے عہدے پر مامور رہے۔

شاعری میں اپنی پہچان رکھنے والے علی یاسر میڈیا سے بھی وابستہ رہے اور ریڈیو اور ٹی وی کے پروگرام میں شریک بھی ہوتے اور میزبانی بھی کرتے رہے۔ وہ پاکستان ٹیلی ویژن، ریڈیو پاکستان اور علامہ اقبال یونیورسٹی ایف ایم ریڈیو پر کئی پروگرامز کے میزبان رہے۔ انھوں نے پی ٹی وی کے لیے بہت سی دستاویزی فلمیں، سکرپٹس اور نغمے لکھے۔ بطور مترجم انھوں نے انگریزی اور پنجابی سے اردو میں تراجم کیے جن میں "چین کی محبت کی نظمیں" اور "نوبل لیکچر" وغیرہ شامل ہیں۔ علی یاسر علامہ اقبال یونیورسٹی سے جُز وقتی استاد کے طور پر بھی وابستہ تھے۔

علی یاسر تواتر سے مشاعروں میں شریک ہوتے تھےاور مشاعروں کی نظامت بھی کرتے تھے۔ وہ پاکستان کے مختلف شہروں میں ادبی محافل اور مشاعروں میں شرکت کے علاوہ دبئی، ابو ظہبی اور نئی دہلی میں مشاعروں میں بھی شریک ہو ئے۔ "ارادہ" کے نام سے علی یاسر کی غزلوں کا مجموعہ 2007 میں منظر عام پر آیا جبکہ 2016 میں ان کی غزلوں کا دوسرا مجموعہ "غزل بتائے گی" کے عنوان سے شائع ہوا۔ علی یاسر نے 2008 اور 2010 میں اہلِ قلم ڈائری کو مرتب کیا۔ "کلیاتِ منظور عارف" اور "اردو غزل میں تصورِ فنا و بقا" کے عنوانات سے کتابیں زیرِ طبع ہیں۔ وہ اپنی نعتیں اور نیا مجموعہء غزل بھی مرتب کرنے میں منہمک تھے لیکن موت نے مہلت نہ دی

انتخاب کلام
-----------

مجھ کو تو راہ نکلتی نظر آتی ہے کوئی

بل نہیں یہ جو سرِ سطحِ جبیں پڑتا ہے

حوصلہ اور ذرا حوصلہ، اے سنگ بدست

وقت آے گا تو خود شاخ سے ہم اتریں گے

تمھارے پاس نہیں ہے تو ہم سے لے جاؤ

ہمارے پاس محبت ہے اور کچھ بھی نہیں

تو آپس میں لڑائی کس لیے ہے

اگر ہے متفق دنیا خدا پر

تیرگی بھی جائے گی ٗ روشنی بھی آئے گی

اک دیا جلائو تم ٗ اک دیا جلائیں ہم

اسے میں غنچۂ دل میں اسیر کیسے کروں

حیات بادِصبا ہے اور آنی جانی ہے

وفات
----

علی یاسر 17 فروری 2020ء کو برین ہیمرج کے سبب اسلام آباد میں وفات پا گئے اور اپنے آبائی علاقے راہوالی ( گوجرانوالہ) میں مدفون ہوئے۔

حوالہ جات
---------

1. ↑
2. ↑  اسلام امجد امجد (20 فروری 2020)۔ "علی یاسر"۔ ایکسپرس نیوز۔ ایکسپرس اردو۔ اخذ شدہ بتاریخ 26 فروری 2020  تحقق من التاريخ في: `|access-date=, |date=` (معاونت)
3. ↑
</ref></ref>میر بولان ریگی سے بلوچی: (میر بولا ن حان رئنکی) نادر شاہ افشار کے ساتھ تھے جو فتح ہند کی راہ ہموار کرنے میں کامیاب رہے تھے۔وہ سنیچر کے تار تاریک اجداد میں سے ایک ہے ، جو ریگی قبیلے کے رہنماؤں میں سے ایک ہے۔میربلن میر شنبه خان کا ساتواں اجداد ہے جو ایک مضبوط اور بہادر آدمی ہے ، جو نادر کی مدد سے ، کرنل کی لڑائی میں اپنے ساتھیوں کے ساتھ بھاگتا ہے۔ اور بولان آبنائے جو اب کوئٹہ ، پاکستان میں ہے کو عبور کرنے کے بعد ، انھوں نے ہندوستان پر حملہ کیا.

### سیرت

میر بولان ریگی نادر شاہ افشار کے دور میں ایرانی فوج کے ساتھ تھا ، جس نے ایرانی فوج کو بولان پاس اور بولان پہاڑوں کو عبور کرنے اور ہندوستان کو فتح کرنے میں کامیاب کر دیا.

### فتح هند

ایرانی فوج گھوڑوں پر سوار تھی اور ہندوستانی فوج ہاتھیوں پر سوار تھی ، گھوڑے ہاتھیوں کے سامنے سوار تھے۔سلطان میرزاخان کرد اور میربلن اونٹ کے سواروں کو ہزاروں افراد کو اونٹ کے کوبڑ کے اوپر ٹینڈور لگانے اور کانٹوں سے بھرنے اور اسے نذر آتش کرنے کا حکم دیا گیا۔اس طرح ، ہندوستانی فوج ، جس میں ہاتھی تھے ، اونٹوں کی پشت پر گرم راکھ دیکھ کر ہاتھیوں کے سینگوں سے خوفزدہ ہو گئے اور انھوں نے ہاتھیوں پر گرجاتے ہوئے ہندوستانی فوج پر حملہ کر دیا۔اور ہندوستانی فوج ہاتھیوں کے ہاتھ پیروں تلے بکھری ہوئی ہے اور بہت سے ہاتھیوں اور نادر شاہ کی فوج کے ہاتھوں مارے گئے ہیں اور ہاتھیوں اور محمد شاہ گورکانی کی بہت سی فوج نادر نے پکڑ لی اور ہندوستان کو شکست ہوئی.

### وفات هو جانا

میربلن کا ہندوستان کے شہر سرینگر میں 84 سال کی عمر میں بھارت کے کشمیر میں انتقال ہو گیا ، جسے نادر شاہ نے انھیں آزادانہ طور پر دیا تھا.

### یادگار

ایران میں ، بلوچستان کا سرحدی علاقہ ، جو میربلن کا مرکزی مقام ہے ، اسے سندھ چراگاہ اور دیگر مقامات کے نام سے جانا جاتا ہے جیسے: بولان ماؤنٹین ، بولان پاس ، بولان ٹرین لائن ، بلوچستان میڈیکل اسکول آف پاکستان کو بولان میڈیکل اکیڈمی اور میرجاوہ شہر کہا جاتا ہے۔ اس کا نام لیا گیا ہے میر جاوه لفظ میرجاہ سے ماخوذ ہے ، جس کا مطلب ہے اعلی عروض خان ، جو رضا شاہ پہلوی میں فارسی ہوا تھا اور اس کا نام میرجاوہ تھا ، جیسے بلوچستان کے کئی شہروں کی طرح ہے جیسے زاہدان (دزد آپ) مہرستاں (مه گس) ایرانشہر (پهرہ) چابہار (چهبار).

حوالہ جات
---------

* مختصری از تاریخ ایل ریگی برگرفته از مقاله ارائه شده درهمایش ایل ریگی (منتشر شده در جمعه، 03 شهریور 1391 17:31، احسان الله ریگی).
* تاریخ جهانگشای نادری
* فارسی ویکیپیڈیا

1. ↑  <ref><ref>≈
مشہورپاکستانیادیب عمیرہ احمد کے قلم سے لکھا گیاناولہے جسےعلم وعرفان پبلشرزنے شائع کیا ہے۔

ناول مصنفہ کی نظرمیں
--------------------

دربارِ دل ان چند سوالوں کا جواب دینے کی ایک کوشش ہے جو ہر وقت ہم سب کے ذہنوں کا احاطہ کیے رہتے ہیں۔ ایک چھوٹی سی غلطی سے شروع ہونے والی یہ کہانی دو کرداروں کے لیے ایک بڑا پچھتاوا بن کر سامنے آتی ہے۔ اور ان کے اس کرب کومحسوس کرنے والے ہم میں سے بہت سے لوگ ہیں جو اپنی تمام زندگی "آخر اس کام میں اللہ کی کیا مصلحت تھی؟" کے Pet Sentence کے ساتھ گزارتے ہیں (عمیرہ احمد)

کردار
-----

* مہر
* مراد

مرکزی خیال
----------

دربار دل کا موضوع انسان کی اللہ سے مانگی ہوئی دعا ہے۔ اسناول کی بنیادسورۃ بنی اسرائیل کی اس آیت پہ رکھی گئی ہے جس کا مفہوم ہے کہ 

|  |  |  |
| --- | --- | --- |
| "| انسان اپنے لیے شر کو ایسے مانگتا ہے کہ جیسے بھلائی ہو اور بےشک انسان بڑا جلد بازہے۔ | "|

 ناول کا مرکزی کردار ایک دین دار، پردہ دار اور احکام الٰہی بجا لانے والی ایک لڑکی ہے جس کا نام مہر تھا۔ مہر نے بچپن میں اپنی امی سے دعا کرنا سیکھا تھا اور اسے اس بات کا غرور تھا کہ اس کی مانگی ہوئی دعا ضرور قبول ہوتی ہے۔ مذہب کی ڈور میں گندھی ہوئی اس لڑکی کے نزدیک محبت ایک فضول اور بے کار چیز تھی۔ لیکن قسمت میں کچھ اور ہی لکھا تھا۔ اسے نا چاہتے ہوئے بھی مومی (مراد) نام کے ایک لڑکے سے محبت ہو گئی۔ اپنی محبت سے مجبور وہ گھنٹوں اس کے ساتھ فون پہ گفتگو کیا کرتی تھی۔ ایک دن وہ لڑکا اسے رستے سے فون کر رہا تھا اور فون کے دوران ہی اس کا ایکسیڈنٹ ہو گیا۔ مہر چاہنے کے باوجود بھی اس کی مدد کے لیے نا تو جا سکی اور نہ ہی کسی کو فون کرکے اس کے پاس بھیج سکی۔ لیکن وہ یہ نہ جان سکی کہ اس حادثے کے نتیجے میں وہ لڑکا بچ گیا تھا یا مر گیا تھا۔ اس واقعے نے اس کی پوری زندگی ہلا کے رکھ دی۔ پردہ دار مہر نے پردہ کرنا اور اللہ سے دعا مانگنا چھوڑ دیا اور دور جدید کے رنگ ڈھنگ اپنا لیے۔ اس کے والدین نے اس کی شادی کر دی۔ اس کا شوہر ایک ماڈرن انسان تھا جسے شریک حیات سے زیادہ شمع محفل کی ضرورت تھی۔ مہر مجبوری اور ناخوشی کے عالم میں زندگی کے دن گزار رہی تھی کہ ایک دن اپنے شوہر کے دوست کی آمد پہ اسے علم ہوا جس مومی نام کے لڑکے کی محبت میں وہ مبتلا تھی وہ اس کا اپنا شوہر ہی تھا۔ اور یہ بھی کہ اس کے شوہر نے اس کے مذہبی خیالات کی وجہ سے اس کے ساتھ مذاق کیا تھا۔ اور مہر تھی کہ اس ایک مذاق کے پیچھے اس نے اپنی پوری زندگی تباہ کر لی۔ وہ اپنے شوہر کے ساتھ خوش نہیں تھی لیکن وہ وہی شخص تھا جس کے ساتھ کی اس نے اللہ تعالیٰ سے بھرپور دل کے ساتھ دعا کی تھی۔ اللہ نے اس کی دعا پوری کر دی کیونکہ وہ مہر کی تمام دعائیں پوری کرتا تھا لیکن مانگتے وقت مہر کو احساس نہیں تھا کہ اس نے اپنے لیے خیر مانگا ہے یا شر۔ اس نے جوانی کی اندھی محبت میں جلد بازی میں اپنے لیے بھلائی کے دھوکے میں شر مانگ لیا۔

مزید دیکھیں
-----------

عمیرہ احمد کی کتب، ریختہ

حوالہ جات
---------

1. ↑  "آرکائیو کاپی"۔ 28 جون 2015 میں اصل سے آرکائیو شدہ۔ اخذ شدہ بتاریخ 13 اکتوبر 2015  الوسيط `|url-status=` تم تجاهله (معاونت)
بھاگیالکشمی (پیدائش 1 نومبر 1962) ایک ہندوستانی صوتی فنکار اور اداکارہ ہیں۔ وہ بنیادی طور پر ملیالم فلم انڈسٹری میں کام کرتی ہیں۔ انھوں نے نے ملیالم سنیما میں چار ہزار سے زیادہ فلموں کے لیے صوتی امتزاج(ڈبنگ) کیا ہے۔ انھوں نے زیادہ تر  اداکارہ شبانہ کے کرداروں کے لیے اپنی آواز دی ہے۔ 

بھاگیا لکشمی نے اپنی سوانح عمری کا عنوان سوارابھے دنگل کے نام سے شائع کیا، جسے سوانح اور خود نوشت کے لیے کیرالہ ساہتیہ اکاڈمی ایوارڈ ملا۔

### کیرئیر

بھاگیالکشمی نے 1972 میں 10 سال کی عمر میں بچوں کے کرداروں کے لیے آواز دینا شروع کی۔ اس کی پہلی مشہور فلم 1977 میں نشر ہوئی جس کا نام اپرادھی تھا۔ انھوں نے اپنی پہلی فلم بطور چائلڈ آرٹسٹ ماناسو(1973) کے ساتھ تقریباً بیس ملیالم فلموں میں بھی کام کیا ہے۔ وہ فنکار سریجا روی کی ڈبنگ کے بعد سب سے زیادہ بار کیرالہ اسٹیٹ فلم ایوارڈ جیتنے کا ریکارڈ رکھتی ہیں، جو انھوں نے آٹھ بار جیتا۔ 2021 میں وہ بگ باس ملیالم سیزن 3 میں بطور شریک مقابلہ داخل ہوئیں اورانچاس  دن وہ برابر اس مقابلہ میں شامل رہیں۔

### ریڈیو

وہ آل انڈیا ریڈیو میں صداکار کے طور پر بھی کام کرتی  رہی ہیں۔

### ذاتی زندگی

بھاگیا لکشمی کی پیدائش 1 نومبر 1962 کو کمارن نائر کے گھر  ہوئی  جن کا تعلق کوزی کوڈ کے پوات تھاراواڈو خاندان  سے تھا۔ ان کی ایک بڑی بہن اندرا نائر اور ایک بھائی اننی نائر ہیں۔ انھوں نے اپنے کیریئر کا آغاز بطور ڈبنگ فنکار دس سال کی عمر میں کیا۔ انھوں نے سنیما انڈسٹری میں کام کرتے ہوئے اپنا یونیورسٹی کورس مکمل کیا۔ ان کے والدین ان کے بچپن میں داغ مفارقت دے گئے تھے۔ ان کی شادی  رمیش کمار سے 27 اکتوبر 1985 کو ہوئی، اس جوڑے کے دو بیٹے ہیں۔ ان کی 2011 میں علیحدگی ہوئی اور ستمبر 2014 میں ان کی سرکاری طور پر طلاق ہو گئی۔

### کیریئر

انھوں نے اپنا صوتی کیریئر بطور کم عمر فنکار فلم اپارتھی(1977) سے شروع کیا۔ 1978-1980 کے عرصے کے دوران انھوں نے سومانی فلموں کے لیے کم عمر اداکار اور معاون ہیروئن کے کرداروں کے لیے آواز مستعار دی۔ انھوں نے متعدد ملیالم فلموں کے لیے ڈبنگ کی ہے۔ انھوں نے میناکا، ارواسی، جیا پردھا، کارتیکا، پاروتی، گوتھامی، سوہاسنی، سوبھانہ، سوکنیا، سریتھا، بھانوپریہ، ریکھا، ریوتی، رادھا، رادھیکا، رینجنی، موہنی، کاویہ مادھاون، دیویا سامانی، کاویہ مادھاون، دیویا سامانی جیسی کئی معروف ہیروئنوں کے لیے اپنی آواز مستعار دی۔

انھوں نے فلمز مانچتراتھازو(1993)، منارم (1994)، تھینماون کومبتھ (1994) میں پس پردہ آواز دی جو ان کی قابل ذکر فلمیں ہیں۔ ان فلموں میں آواز کے جوہر دکھانے پر انھیں ملیالم فلم انڈسٹری میں تعریف کے ساتھ ساتھ اعزازات ملے۔

### اشاعت

بھاگیا لکشمی نے اپنی سوانح عمری شائع کی جس کا نام سوارابھے دنگل ہے۔

حوالہ جات
---------

1. ↑  Mahadevan, G. (20 August 2007) "A CD full of morals". *The Hindu*. Retrieved 21 September 2014.
2. ↑  "Resul Pookutty makes his onscreen debut" آرکائیو شدہ (Date missing) بذریعہ newindianexpress.com (Error: unknown archive URL). *The New Indian Express*. 15 April 2011. Retrieved 21 September 2014.
3. ↑  Karnaver, Aswathy. (1 December 2012) News New Indian Express 1 December 2012 آرکائیو شدہ (Date missing) بذریعہ newindianexpress.com (Error: unknown archive URL). *The New Indian Express*. Retrieved 5 January 2014.
4. ↑  "2013–ലെ കേരള സാഹിത്യ അക്കാദമി അവാര്‍ഡുകള്‍ പ്രഖ്യാപിച്ചു" (PDF)۔ کیرالہ ساہتیہ اکادمی۔ December 2014۔ 13 جون 2018 میں اصل (PDF) سے آرکائیو شدہ۔ اخذ شدہ بتاریخ 28 دسمبر 2014  الوسيط `|url-status=` تم تجاهله (معاونت)
اگالدان

اسے انگریزی میں spittoon کہا جاتا ہے، اس کو اردو میں بعض لوگ پیک دان اور بعض لوگ تھوک دان بھی کہتے ہیں،اس کا لغت میں معنی ہے پان کا پھوک اُگلنے کا برتن ، پان کی پِیک تھوکنے کا ایک برتن، تھوک ڈالنے کا برتن ، تھوکنے کا برتن  یعنی وہ برتن جس میں پان کا ثفل یا پیک تھوکتے ہیں۔

اس کے کئی مترادفات ہیں مثلا  پیکدان ،ثفلدان ، تھ۔وک دان

یہ برتن خاص طور سے وہ لوگ استعمال کرتے ہیں جو پان کھانے  کے عادی ہوتے ہیں ، اسی طرح وہ لوگ بھی استعمال کرتے ہیں جو تمباکو کے عادی ہیں،بعض جگہوں پر عمر رسیدہ حضرات اس میں تھوکنے کے لیے خاص طور سے استعمال کرتے ہیں،  بعض جگہوں پر اسے ثقافت و تہذیب کی بنیاد پر بھی استعمال کیاجاتاہے اور بعض جگہوں پر اسے فیشن کے طور پر بھی استعمال کیا جاتا ہے اور یہ بھی حقیقت ہے کہ بہت سارے لوگ ایسے بھی ہیں جو اس کا استعمال کرنا پسند نہیں کرتے ہیں ؛لیکن ان تمام کے باوجود حقیقت یہ ہے کہ اس کے استعمال سے ایک بڑا فائدہ یہ ہوتاہے کہ فرش و دیوار گندی نہیں ہوتی ہے، لوگ ادھر ادھر تھوکنے کی بجائے اگالدان میں تھوک کر فرش و دیوار کو گندہ ہونے سے بچالیتے ہیں۔

اگالدان مختلف سائز کا ہوتا ہے ، اسی طرح وہ  تانبا لوہا جیسے مختلف  دھاتوں کا بنایا جاتا ہے  ۔

بازار میں وہ  قیمتی اور سستا  دونوں طرح کا دستیاب رہتا ہے۔

حوالہ جات
---------

1. ↑  "https://www.urduinc.com/english-dictionary/اگالدان-meaning-in-urdu"  روابط خارجية في `|title=` (معاونت)
**بی بی فوزیہ** ( پشتو: بى بى فوزيہ‎ ) ضلع چترال سے تعلق رکھنے والی ایک پاکستانی سیاست دان ہیں ، جنھیں پاکستان تحریک انصاف نے خواتین کی مخصوص نشست پر منتخب کر کے خیبر پختونخوا اسمبلی میں بھیجا۔

وہ دسویں خیبر پختونخواہ اسمبلی کی ممبر منتخب ہوئیں اور رکن صوبائی اسمبلی کی حیثیت سے پشتون عوام کے مسائل اور معاملات پر پارلیمنٹ میں آواز اٹھاتی رہیں۔

تعلیم
-----

فوزیہ نے اینتھروپولوجی میں ماسٹر کی ڈگری حاصل کر رکھی ہے۔ فوزیہ بی بی پاکستان تحریک انصاف کی طرف سے تعلیم یافتہ نوجوانوں کو اسمبلی میں بھیجنے کی وعدے کی پاسداری کی ایک کڑی ہیں۔

سیاسی کیریئر
------------

بی بی فوزیہ 2013 میں حلقہ WR-10 (خواتین مخصوص نشست نمبر 10)سے خواتین کے لیے مخصوص نشستوں پر خیبرپختونخوا اسمبلی کے لیے منتخب ہوئیں۔ 

زراعت کے شعبے میں خواتین کے کوٹہ 10 سے پندرہ فیصد بڑھانے کے بل میں شامل رہیں۔

2016 میں خواجہ سراؤں کے ووٹ اندراج اور ووٹ ڈالنے کے حق کے بل میں شامل رہیں۔

حوالہ جات
---------

1. ↑  "Ms.Bibi Fozia"۔ www.pakp.gov.pk۔ اخذ شدہ بتاریخ 14 دسمبر 2017
2. ↑  Ayesha Alvi (28 November 2017)۔ "Bibi Fozia"۔ content.pk۔ 16 نومبر 2020 میں اصل سے آرکائیو شدہ۔ اخذ شدہ بتاریخ 14 دسمبر 2017  الوسيط `|url-status=` تم تجاهله (معاونت)
3. ↑  "Female Politician Bibi Fozia"۔ www.awamipolitics.com۔ اخذ شدہ بتاریخ 14 دسمبر 2017
یسوع مسیح کی ایک خیالی/تصوراتی تصویر
**تجسم المسیح** یا **تجسد المسیح**، تجسم کا مطلب جسم اختیار کرنا یا جسم میں ظاہر ہونا ہے۔ لیکن جب یہ اصطلاح مسیحی علم الٰہی میں استعمال کی جاتی تو اس کا مطلب ہے کہ ذاتِ الٰہی کے دوسرے اقنوم نے جسم اختیار کیا۔ مسیح جسم نہیں بنے بلکہ انھوں نے جسم اختیار کیا۔ یہ تعلیم تمام بائبل میں پائے جاتی ہے لیکن اس کی واضح صورت یوحنا کی انجیل بیان کی گئی ہے **"اور کلام مجسم ہوا اور فضل اور سچائی سے معمور ہو کر ہمارے درمیان رہا"**۔

تجسم المسیح کی وجوہات
---------------------

مسیحیت اس بات پر زور دیتی ہے کہ خدا کا مجسم ہونا یا جسم اختیار کرنا ممکنات میں سے ہے بلکہ خدا کی پہچان کے لیے جو نجات کی لازمی ہے، ضروری قراردیتاہے۔دوسری طرف مسیحیت خدا کے جسم اختیار کرنے کوایک انوکھی ، بیش بہا اور پرفیض بات قرار دیتا ہے جس کا دہرایا جانا غیر ضروری اور ناممکن سمجھا جاتاہے۔ اس امر کی بابت مسیحی عقیدہ اس حقیقت پر مبنی ہے کہ انسان خدا کی صورت پر پیدا کیا گیا ۔ خدا کی تجسم کی ضرورت اس بات پر مبنی ہے کہ گناہ گار انسان عقل کا اندھا ہو کر اس بات کا محتاج ہے کہ خدا انسان کی صورت میں اپنے تئیں انسان پر ظاہر کرے۔ اس کے بغیر انسان نجات کو نہیں سمجھ سکتا۔ اگرچہ وہ کلام جو انسانی لغت میں حروف کے ذریعے لکھا گیا، ہدایت کے لیے نہایت مفید ہے۔تاہم خدا کی پہچان کے لیے جو نجات کے واسطے ضروری ہے لازم ہوا کہ وہ کلام جو ابتدا میں خدا کے ساتھ تھا بلکہ خود خدا تھا، مجسم بھی ہو ۔
خدا کے جسم اختیار کرنے کی حقیقت یسوع مسیح کی زندگی کے احوال میں مبنی ہے۔اس کی زندگی کے بیان سے صاف ثابت ہوتا ہے کہ یسوع مسیح پاکیزگی اور قدرت میں خدا کی مانند تھا۔ اپنی عملی زندگی سے اپنے آپ کو سچا ثابت کر کے یسوع مسیح نے بڑی وضاحت سے کہا کہ **میں اور باپ ایک ہیں**  اور **پیشتر اس سے کہ ابرہام تھا میں ہوں**۔**جس نے مجھے دیکھا اُس نے باپ کو دیکھا**۔**آسمان اور زمین کا کل اختیار مجھے دیا گیا ہے**۔ جب وہ کامل فرماں برداری کی زندگی زمین پر بسر کر چکا تو اُس نے صلیب پر اپنی جان قربان کردی۔ اس کی تدفین ہوئی اور تیسرے دن قبر سے جی اٹھا۔ چالیس دن بعد آسمان پر صعود فرمایا اور وہاں سے روح القدس کو بھیجا ہے جس کی معرفت ہر زمانہ میں وہ مسیحیوں پر اپنے تئیں مجسم خدا کی حیثیت میں ظاہر کرتا ہے ۔ یسوع مسیح خدا اور انسان کے بیچ میں مقررہ درمیانی ہے۔

حوالہ جات
---------

1. ↑  کاتھولک علما تجسم کی بجائے تجسد کو ترجیح دیتے ہیں۔
2. ↑  یوحنا 1: 14
3. ↑  1 تیمتھیس 3: 16
4. ↑  رومیوں 8: 3
5. ↑  1 یوحنا 4: 2
6. ↑  2 یوحنا آیت 7
7. ↑   پیدایش 26:1
8. ↑  انجیل بمطابق یوحنا رسول 1: 1-3
9. ↑  عبرانیوں 4: 15
10. ↑  فلپیوں 2: 6-7
11. ↑  انجیل بمطابق یوحنا رسول 30:10
12. ↑  انجیل بمطابق یوحنا رسول 8: 58
13. ↑  انجیل بمطابق یوحنا رسول14 واں باب
14. ↑  انجیل بمطابق متی رسول 28: 18-20
15. ↑  انجیل بمطابق لوقا رسول 23: 46
16. ↑  انجیل بمطابق لوقا رسول 24: 39
17. ↑  رسولوں کے اعمال 2 باب
18. ↑   1 تیمتھیس 5:2
صوبہ خیبر پختونخوا میں ضلع صوابی کا محل وقوع
خیبر پختونخوا کا ایک ضلع اور تحصیل۔ صوابي اپنے ضلعي صدر مقام کے نام سے پکارا جاتا ہے۔ جون 1988 تک یہ ضلع مردان کا حصہ تھا۔ بعد ميں یہ ضلع مردان سے علاحدہ ہو گیا۔ یہ ضلع چار تحصیلوں پر مشتمل ہے۔ قبائلی علاقہ گدون بھی اس میں شامل ہے۔ اس علاقے نے بڑے جرار ،نامور اور پیر مولانا دوست محمد بارکزئ

بڑے عالم و فاضل پیدا کیں ۔ اس کے علاوہ صوابی کی موجودہ تاریخ کرنل شیر خان شہید کے ذکر کے بغیر نا مکمّل ہے۔

ضلع صوابی مُلکي سطح پر ايک زرخيز زمين ہے۔ جو گنے ،مکئي، گندم اور تمباکو کي فصل کيلئے بہت زيادہ مشہور ہے۔ آزادي سے پہلے يہاں چيني اور تمباکو کے کارخانے موجود تھے۔ پورے صوبہ خیبر پختونخوا ميں چيني اور تمباکو کے کارخانوں کا انحصار اس ضلع کي پيداوار پر ہے۔ ضلع کا بيشتر حصہ ديہي نوعيت کا ہے۔ ليکن حکومت کي

گدون آمازئی کا صنعتی علاقہ بھی علاقے کی ترقی میں اہم کردار ادا کر رہا ہے۔ حال ہي میں غلام اسحق خان انسٹيٹيوٹ ٹوپي کے قيام نے علاقے کي ترقي کو مزيد چار چاندلگاديئے ہيں۔ دوسرے آبپاشي والے اضلاع کي طرح اس ضلع کو بھي سيم و تھور کا خطرہ لاحق ہے۔ اس معاشي مسئلہ کے سدباب کيلئے صوابي سکارپ کافي عرصہ سے کوشاں ہے۔
یہاں کے لوگ بہت مہمان نواز اور نڈر لوگ ہیں۔

شماريات
-------

* ضلع کا کُل رقبہ 1543 مربع کلوميٹر ہے۔
* یہاں في مربع کلومیٹر 873 افراد آباد ہيں
* سال 2004-05ميں ضلع کي آبادي 1253000 تھی
* دیہي آبادي کا بڑا ذریعہ معاش زراعت ہے۔
* کُل قابِل کاشت رقبہ87050 ہيکٹيرزھے

شخصیات
------

* پیر مولانا دوست محمد بارکزئی
* نثار محمد خان
* اسد قیصر
* نگار جوھر
* شیر زمان

مولانا محمد طاہر پنج پیری،
مولانا محمد شفیق الرحمان حقانی آف گوہاٹی، صوابی۔
مولانا حبیب الرحمان آف گوہاٹی، صوابی، مفتی اعجاز احمد آف صوابی، شیخ محمد خان آف چھوٹا لاہور، شیخ اعزاز الحق نقشبندی شاہ منصور صوابی، شیخ نورالہادی شاہ منصور صوابی، مولانا حمد اللہ جان باباجی مرحوم ڈاگئی صوابی، پیر بختیار صوابی، قاری اکرام الحق زیدہ صوابی،میاں مصطفی گیلانی بوقہ میاں روشن الجیلانی نواکلے نارنجی مشہور بزرگ گذرے ہیں

* 1۔ صوابی نامہ نیوز
* 2۔ ریڈیو دلبر صوابی (نظیر احمد خادم)

آثار قدیمہ
----------

خیبر پختونخوا کے ضلع صوابی میں ماہرینِ آثارِ قدیمہ نے تقریباً دو ہزار سال پرانے بدھ مت تہذیب کے اب تک کے سب سے بڑے آثار دریافت کرلیے۔

ڈائریکٹر محکمہ آرکیالوجی اینڈ میوزیم ڈاکٹر عبد الصمد کے مطابق صوابی کے گاؤں باہو ڈھیری میں چھ ماہ قبل غیر قانونی کھدائی کی اطلاعات ملنے کے بعد سرکاری سطح پر اس علاقے میں کام شروع کیا گیا۔ کھدائی کے دوران ماہرین کو بدھ مت تہذیب کے آثار ملے جو 18 سے 19 سو سال پرانے ہیں۔

مزید پڑھیے
----------

* سٹینڈنگ سٹون
خالق دینا ہال
1906ءمیں شہر کراچی کی سماجی اور ثقافتی تقاریب کے انعقاد کے لیے بندر روڈ (اب ایم اے جناح روڈ)پر ایک ہال تعمیر کیا گیا جس پر تقریباً 33000 روپیہ لاگت آئی اس میں 18000 روپیہ کی رقم سندھ کی ایک مخیر شخصیت غلام حسین خالق دینا کے لواحقین کی جانب سے عطیہ تھا جبکہ بقیہ 15000 روپیہ کی رقم کراچی میونسپلٹی نے خرچ کی بعد ازاں اس ہال کو مرحوم غلام حسین خالقدینا کے لواحقین کی خواہش پر جنا ب غلام حسین خالق دینا کے نام پر خالق دینا ہال رکھا گیا۔ 26 اگست 1984ءکو اس تاریخی اور یادگار عمارت کا عقبی چھت کا ایک حصہ اچانک گرگیا تھا جسے کراچی میٹرو پولیٹن کارپوریشن نے میسرز ایس وائی کنسٹرکشن (پرائیویٹ) لمیٹڈ سے بعوض رقمی 13655137/= روپے میں مرمت و تجدید) Renovate (کرنے کے بعد دوبارہ درست حالت میں کر دیا ہے۔ اس ہال میں حکومت برطانیہ نے مورخہ 26 دسمبر 1921ءکو مولانا محمد علی جوہر اور ان کے بھائی مولانا شوکت علی، مولانا حسین احمد مدنی، ڈاکٹر سیف الدین کچلو، مولانا نثار احمد کانپوری، پیر غلام مجدد سرہندی اور سوامی شنکر اچاریہ پر بغاوت کا مقدمہ چلایا تھا اور انھیں دو دو سال کی سزا سنائی گئی۔

بیرونی روابط
------------

|  |  |
| --- | --- |
|  | ویکی ذخائر پر **خالق دینا ہال** سے متعلق سمعی و بصری مواد ملاحظہ کریں۔ |

| * د
* ب
* ت
سندھ کے ثقافتی ورثہ مقامات |
| --- |
| قلعے | 
* قلعہ رانی کوٹ
* Pacco Qillo
* کوٹ ڈیجی قلعہ

 |
| سیاحتی مقامات | 
* وزیر مینشن
* مزار قائد
* فریئر ہال

 |
| آثار قدیمہ مقامات | 
* Tombs of Talpur Mirs
* چوکنڈی قبرستان
* Tomb of Tharo Khan

 |
| عجائب گھر | 
* قائد اعظم ہاؤس
* موہٹہ پیلس

 |
| یادگاریں | 
* مکلی قبرستان
* Merewether Clock Tower

 |
| سرکاری عمارات | 
* گورنر ہاؤس

 |
| مذہبی مقامات | 
* Jamia Mosque (Khudabad)
* ہولی ٹرینٹی کیتھیڈرل (کراچی)
* شری سوامی نارائن مندر، کراچی
* شیو مندر، عمرکوٹ

 |
| دیگر مقامات | 
* خالق دینا ہال
* Sind Club
* Karachi Boat Club

 |
پاکستان کے نامور محقق مصنف ادیب اور مورخ 12 جنوری 1939 کو ملوٹ ضلع جہلم میں چوہدری شرافت حسین کے ہاں پیدا ہوئے ابتدائی تعلیم اپنے گاؤں سے حاصل کی 1955میں زمیندار ہائی اسکول گجرات سے میٹرک کا امتحان پاس کرنے کے بعد ایم اے تک تعلیم حاصل کی تعلیم کی تکمیل کے بعد واپڈا میں بھرتی ہو گئے دوران سروس کتب لکھنے کا سلسلہ بھی جاری رکھا پہلی کتاب معلومات پاکستان کے نام سے 1970 میں شائع ہوئی ان کی ابتک مختلف موضوعات پر 150 سے زائد کتب چھپ چکی ہیں جن میں ایک درجن سے زائد انسائیکلوپیڈیا بھی ہیں ان کے بچوں میں تصدق انجم ، تجمل انجم،صفدر انجم،نعیم انجم کی بھی مختلف موضوعات پر کتب چھپ چکی ہیں جبکہ مسز زاہد حسین انجم کی بھی تین کتب گھریلو موضوع پر شائع ہو چکی ہیں

تصانیف
------

* قرآن معلومات کے آئینے میں
* انسائیکلوپیڈیا واقعات پاکستان (4 جلد)
* انسائیکلوپیڈیا مسلم شخصیات
* سیرت النبی معلومات کے آئینے میں
* انسائیکلوپیڈیا عالمی ادبی معلومات
* عالمی ادبی معلومات
* 1515 سوالات مع جوابات
* جنرل نالج مع ایم سی کیو
* الیکشن تاریخ کے آئینے میں
* ایک منٹ ایک معلومات
* انٹیلی جینس ٹیسٹ
* بچوں کا انسائیکلوپیڈیا
* مسلم لیگ کوئز (1988ء)
* خزانہ معلومات (1988ء)
* پاکستان اور دنیا میں کون کیا ہے،
* انسائیکلوپیڈیا پاکستان میں اول اول(1992ء)
* انسائیکلو پیڈیا قائد اعظم(1994ء)
* 6 ستمبر تاریخ کے آئینے میں
* عالمی ادبی معلومات (جنوری 1985ء /230ص)
* تاریخ پاکستان
* عظیم مدبر عظیم قائد (1991ء)
* پاکستان 1994ء-1993ء ایک نظر میں (1994ء /498ص)
* پاکستان تاریخی و سیاسی جائزہ 1992ء - 1947ء (تجمل حسین انجم+زاہد حسین انجم، /1993ء / 704ص)
* پاکستان بک 1993ء(1994ء)
* پاکستان بک 1992ء(1993ء)
* پاکستان بک 1991ء(1992ء)
* پاکستان کا تاریخی انسائیکلوپیڈیا(2000ء)
* پاکستان کے تیس سال(1978ء)
* بیسویں صدی ایک نظر میں (2001ء)
* ہمارے اہل قلم

== مزید دیکھیے ==تصانیف علامہ اقبال سیرت وکردار کے آئینے میں۔ قائد اعظم سیرت وکردار کے آئینے میں۔فرہنگ ماحولیات۔6ستمبر1965تاریخ کے آئینے میں۔حالات حاضرہ پاکستان۔آئین پاکستان 1973 مع تشریح۔مشاہیر تحریک پاکستان۔ اردوجامع انسائیکلوپیڈیا (3جلدوں میں)فیروز سنز اردو انسائیکلوپیڈیا چوتھاایڈیشن۔پاکستان کی سیاسی تاریخ اور تحریکیں۔پاکستان میں انسانی حقوق۔پاکستان کے قومی دن اور تہوار۔
**سید جمال الدین ہانسوی** اکمل بزرگاں اورپیشوائے عارفاں سے ہیں۔انھیں شیخ جمال ہانسوی بھی کہا جاتا ہے۔

سلسلہ نسب
---------

کا سلسلہ نسب براہ راست امام ابوحنیفہ سے ملتا ہے، جو اسلامی قانون (فقہ) پر سب سے زیادہ اثر انداز ہونے والی شخصیت ہیں۔

ولادت
-----

آپ غزنی (خراسان) میں پیدا ہوئے، جو موجودہ افغانستان میں ہے۔ 583ھ میں جب آپ 5 سال کے تھے، آپ کے خاندان نے بھارت کے شہر ہریانہ کے مقام ہانسی کی طرف ہجرت کی۔

خطابات
------

اہل تمکین ہیں آپ کا خطاب خطیب اور قطب تھا۔

بیعت و طریقت
------------

آپ 50 سال کی عمر میں بابا فرید الدین گنج شکر کے شاگرد اور خلیفہ خاص بنے۔ جہاں سے آپ نے طریقت کی تعلیم پائی۔
شیخ جمال الدین ہانسوی سے بابا فرید اس قدر محبت کرتے تھے کہ ان جذبات کو الفاظ میں ظاہر نہیں کیا جا سکتا۔ شیخ جمال کی خاطربابا فرید نے بارہ سال تک ہانسی میں قیام کیا تھا۔ اپنے محبوب مرید کے بارے میں آپ فرمایا کرتے تھے۔
’’جمال، جمال ماست‘‘ (جمال، ہمارا جمال ہے)
بابا فرید جب اپنے کسی مرید کو خلافت نامہ عطا کرتے تو اس شخص کو تاکید فرمادیتے کہ ہانسی جاکر شیخ جمال الدین سے مہر لگوالینا۔ اگر شیخ جمال ہانسوی خلافت پر مہر لگادیتے تو وہ مستند سمجھا جاتا… اور اگر شیخ جمال مہر نہ لگاتے تو بابا فرید بھی اس خلافت نامے کو قبول نہ فرماتے اور صاف صاف کہہ دیتے۔
’’جمال کے چاک کیے ہوئے کو ہم سی نہیں سکتے‘‘ بابا فرید کے یہ الفاظ اس واقعہ کی طرف اشارہ کرتے ہیں۔ جب شیخ جمال نے آپ کے ایک مرید کا خلافت نامہ اس کی بے ادبی اور غرور کے سبب چاک کر دیا تھا اور پھر اس شخص نے بابا فرید کی خدمت میں حاضر ہوکر شیخ جمال کی شکایت کی تھی۔ جواباً بابا فرید نے تمام اہل مجلس کے سامنے فرمایا تھا ’’جسے ہمارا جمال چاک کر دے، ہم اسے نہیں سی سکتے‘‘

سیرت
----

آپ ایک اچھے خطیب تھے۔حضرت باباصاحب کی خدمت میں پیوست ہونے کے بعدخطابت چھوڑ دی تھی۔فقروفاقہ کوتاج وتخت پر فوقیت دیتے تھے۔علم ترک وتجرید آپ کاشعارتھا۔آپ کمالات ظاہری و باطنی میں بے نظیرتھے۔

تصانیف
------

شیخ جمال الدین کی تصانیف میں سے چند رسالے ملتے ہیں اُن میں سے ایک رسالہ بڑی خوبصورت عربی میں لکھا ہوا ہے اس کا نام ملحمات تھا، اس کی عبارت نہایت ہی مرغوب اور پسندیدہ تھی۔

وفات
----

حضرت جمال الدین چھ سو اُنسٹھ ہجری 659ھ میں فوت ہوئے آپ کا مزار گوہر بار ہانسی میں ہے

حوالہ جات
---------

1. ↑  Inspired sayings of Hazrat Qutb Jamaluddin Ahmad Hansvi, Translated by: Sardar Ali Ahmad Khan
2. ↑  اخبار الاخیار
3. ↑  سیرالاولیاء(فارسی)ص178
**فاطمہ عمر محمود نجار**، لقب: ام محمد تھا، **شہیدوں کی ماں** کے لقب سے بھی مشہور تھیں، فلسطینی مجاہدہ خاتون جن کا تعلق حماس کے عسکری دھڑے **کتائب عز الدین القسام** سے تھا۔ 23 نومبر 2006ء میں جمعرات کی شام انھوں نے غزہ پٹی کے شمالی علاقہ جبالیہ میں خاص اسرائیلی فوجیوں کے قریب خودکش حملہ میں خود کو اڑا لیا تھا، جس کے نتیجے میں متعدد اسرائلی فوجی ہلاک اور دیگر زخمی ہوئے تھے۔

پیدائش و حالات
--------------

فاطمہ نجار کی پیدائش سنہ 1938ء میں فلسطین کے شہر جبالیہ میں ہوئی، یہ وہ زمانہ تھا جس میں فلسطین اور اس میں رہنے والوں پر عرصہ حیات تنگ کیا جا رہا تھا، بالآخر 1948ء میں فلسطینیوں کو ان کی سرزمین سے نقل مکانی پر مجبور کیا جانے لگا۔ یہ وہیں ایک شہر جبالیہ میں اپنے سات بیٹوں اور دو بیٹیوں کے ساتھ رہتی تھیں، انھوں نے نہ نقل مکانی کی اور نہ ان کے ارادے میں کسی طرح کی کوئی کمزوری آئی، بلکہ اپنی قوم کو تسلی دی اور انھیں بھروسا دلایا، فوج کے ناجائز قبضے کا انتقام لینے کا جوش و حوصلہ پیدا کیا، فلسطینی قوم اس خاتون کو شہید دادی **ام محمد** اور **شہیدوں کی ماں** کہہ کر پکارتی تھی۔

اسرائیلی قبضہ کے خلاف جہاد و مزاحمت
-----------------------------------

سنہ 80 کی دہائی میں پہلی فلسطینی بغاوت میں حصہ لیا اور اس میں شریک ہونے والے مردوں کی دیکھ بھال کی، چنانچہ ان کا گھر بیسیوں مجاہدین و مزاحمین کی رہائش گاہ اور ٹھکانا ہوا کرتا تھا، اسرائیلی فوج نے انھیں روکنے کے لیے ان کے ایک بیٹے کو گرفتار کر لیا۔ اس کے نتیجے میں یہ بغاوت میں مزید سرگرم ہو گئیں، مجاہدین و مزاحمین کی مدد کرتی اور ان کے قیام و طعام کا انتظام کرتی تھیں۔

جبالیہ کی مسجد عمری الکبیر میں جمع ہوتی، یہ ان کا مرکز ہوا کرتا تھا۔ اس کے علاوہ میں پنجوقتہ نمازوں کا اہتمام، رمضان میں تراویح کا انتظام اور اس مسجد میں اور دوسری مساجد میں تعلیم تربیت کے دروس و حلقے منعقد ہوتے تھے۔

= فوج کا گھر مسمار کرنا
-----------------------

اسرائیلی قابض فوج نے انتفاضہ اول کے موقع پر ان کے گھر کے دونوں منزلوں کو مسمار کر دیا اور ملبہ میں تبدیل کر دیا۔ ان کے بیٹے کو گرفتار کر لیا اور 10 سال قید کی سزا سنائی۔

### انتفاضہ اقصی میں شرکت

انتفاضہ اقصی میں بھی فاطمہ نجار شریک رہیں انھوں نے اسرائیلی دفاعی افواج کے قتل عام اور خونریزی کا مشاہدہ کیا، شمالی غزہ کی خواتین کی زیر قیادت محاصرہ مہم میں شریک ہوئیں، بیت حانون کی مسجد نصر میں مجاہدین و محاصرین کے ساتھ شانہ بشانہ کھڑی رہیں۔ اس وقت محاذ میں شہادت کی دعا کر رہی تھیں۔

وفات
----

فاطمہ نجار حماس کی عسکری دھڑے کتائب عز الدین القسام میں شامل ہو گئیں اور انھیں کسی جہادی محاذ پر خودکش حملہ میں پیش کرنے کی درخواست کرتی۔

صہیونی فوج نے جبالیہ کے مشرقی حصہ پر قبضہ کر لیا تھا، اسی کا انتقام لینے اور جان پیش کرنے کے لیے تیار ہو گئیں۔ بالآخر جمعرات کے دن 23 نومبر 2006 کو اسرائیلی دفاعی افواج نے ایک گھر کو اپنے قبضہ میں لے لیا جو القسام کی زیر نگرانی اور گھات میں تھا، چنانچہ فاطمہ کو اس گھر میں بند کر دیا گیا جیسے ہی فوج نے دروازہ کھولا تو اسی وقت فاطمہ نے خود کو دھماکا میں اڑا دیا، جس میں متعدد فوجی ہلاک اور دیگر زخمی ہوئے، اسرائیلی فوج میں اعتراف کیا کہ ان کا ایک فوجی مارا گیا ہے اور تین زخمی ہوئے ہیں۔

حوالہ جات
---------

1. ↑
2. ↑
3. ↑  الاستشهادية فاطمة النجار - فرقة نماء الفنية- فيديو لها في المسيرة آرکائیو شدہ 29 جون 2014 بذریعہ وے بیک مشین
**ثاقب لکھنوی** کا اصل نام ذاکر حسین تھا، ثاقب تخلص اور لکھنؤ سے تعلق کی بنا پر لکھنوی کہلاتے تھے۔ ثاقب لکھنوی کی پیدائش 2 جنوری 1869ء کو آگرہ میں ہوئی تھی۔ تاہم بعد کے دور میں وہ لکھنؤ چلے گئے تھے۔ ثاقب کی شہرت کا اصل سبب ان کا مجموعہ کلام دیوان ثاقب ہے۔

پیشہ
----

ثاقب نے تجارت سے آغاز کیا مگر اس میں گھر کی ساری جمع پونجی ضائع ہوئی۔

1906ء میں وہ ایران کے سفارت خانہ میں ملازم ہو گئے۔

1908ء میں مہاراجا محمود آباد سے تعلق ہو گیا اور میر منشی کا عہدہ ملا۔ مگر تقسیم ہند کے بعد جب یہ ختم ہوا تو ثاقب بھی گمنام ہو گئے اور یاد الٰہی میں دن گزارے۔ اور دو سال بعد 80 سال کی عمر میں 24 نومبر 1949ء کو وہ گذر گئے۔

نمونہ کلام
----------

زمانہ بڑے شوق سے سن رہا تھا

ہمیں سو گئے داستاں کہتے کہتے

  

آدھی سے زیادہ شب غم کاٹ چکا ہوں

اب بھی اگر آ جاؤ تو یہ رات بڑی ہے

  

آپ اٹھ رہے ہیں کیوں مرے آزار دیکھ کر

دل ڈوبتے ہیں حالت بیمار دیکھ کر

  

اپنے دل بے تاب سے میں خود ہوں پریشاں

کیا دوں تمھیں الزام میں کچھ سوچ رہا ہوں

  

باغباں نے آگ دی جب آشیانے کو مرے

جن پہ تکیہ تھا وہی پتے ہوا دینے لگ

  

بلا سے ہو پامال سارا زمانہ

نہ آئے تمھیں پاؤں رکھنا سنبھل کر

  

بوئے گل پھولوں میں رہتی تھی مگر رہ نہ سکی

میں تو کانٹوں میں رہا اور پریشاں نہ ہوا

حوالہ جات
---------

1. ↑
2. ↑  "آرکائیو کاپی"۔ 05 مارچ 2016 میں اصل سے آرکائیو شدہ۔ اخذ شدہ بتاریخ 17 نومبر 2015  الوسيط `|url-status=` تم تجاهله (معاونت)
3. ↑
موجودہ دور میں انٹرنیٹ کی موجودگی نے بہت آسانیاں پیدا کردی ہے۔اگر بات کریں انٹرنیٹ کے ذریعے خریداری کی تو یہ طریقہء خریداری نہ صرف صارف کو بچت مہیا کرتا ہے بلکہ ترسیل کی سہولت مہیا کرتا ہے۔جبکہ مزید افادیت اس کے استعمال کرنے پر واضح ہوجاتی ہے۔

### خریداری براہِ راستِ انٹرنیٹ

آن لائن دکانیں  بالکل اسی انداز میں صارفین کو ان کی ضروریات کا سامان مہیا کرتی ہے جس طرح کہ عام بازاروں میں موجود دکانیں. البتہ آن لائن دکانیں ترسیل و بچت اور دیگر سہولیات بہم پہنچاتی ہیں.

### ممالک

آن لائن خریداری کا رجحان زیادہ تر یورپ اور ریاست ہائے متحدہ امریکہ میں ہیں۔ تاہم وقت کے گزرنے کے ساتھ خریداری کایہ طریقہء کار ایشیائی ممالک خصوصاََ پاکستان،بھارت و دیگر میں بڑھتا جارہا ہے.

### خریداری بذریعہ بچت ویب سائٹس

آن لائن کاروبار میں بچت ویب گاہ کی اصطلاح کا اطلاق ان ویب سائٹ پر کیا جاتا ہے جو آن لائن دکانوں اور صارفین کے درمیان مفید سہولیا ت مہیا کر تے ہیں۔ یہ مفید سہولیات سامانِ ضروریات میں قیمت کی کمی، معاہدہ ہائے بچت، مفت ترسیلِ سامان و دیگر اقسامِ بچت پر مشتمل ہوتے ہیں.

### چند بچت ویب سائٹس

چند بچت ویب سائٹس ، جو مختلف ممالکِ یورپ و ریاست ہائے متحدہ امریکہ میں صارفین کو مختلف اقسامِ بچت مہیا کرتے ہیں، میں ریتالمینات، سیونگ گین، آل اوور کوپن وغیرہ شامل ہیں.